วีกเกสต์ลิงก์

วีกเกสต์ลิงก์ () คือรายการควิซโชว์ ออกอากาศครั้งแรกในสหราชอาณาจักรทางช่อง BBC Two และ BBC One  เมื่อวันที่ 14 สิงหาคม พ.ศ. 2543 ออกแบบรายการโดย ฟินตัน คอยล์ (Fintan Coyle)และ เคธี ดันนิง (Cathy Dunning) พัฒนาเพื่อการออกอากาศโดย บีบีซี เอนเทอร์เทนเมนท์ เป็นรายการที่ถอดแบบมาดำเนินรายการในรูปแบบภาษาต่าง ๆ ทั่วโลก ถูกเรียกว่า "เกมโชว์แบบเรียลลิตี้" เพราะมีลักษณะคล้ายเรียลลิตี้โชว์ และเป็นรากฐานแห่งเรียลลิตี้โชว์ในปัจจุบัน ในสหราชอาณาจักร ดำเนินรายการโดย แอนน์ รอบินสัน (Anne Robinson) โดยในวันที่ 18 ธันวาคม พ.ศ. 2549 ออกอากาศเป็นตอนที่ 1,000 ส่วนในวันที่ 31 มีนาคม พ.ศ. 2555 นั้นได้ออกอากาศตอนสุดท้าย

 รูปแบบทั่วไปของรายการ 
รูปแบบต้นฉบับมีลักษณะการแข่งขันแบบเป็นกลุ่ม 8-9 คน โดยผลัดกันตอบคำถามความรู้ทั่วไป เวลาในการตอบคำถามเวอร์ชันต้นฉบับจะมีเริ่มต้นที่ 3 นาที รอบถัดไปลดลงทีละ 10 วินาทีส่วนรอบสุดท้ายจะมีเวลา 1 นาที 30 วินาที เป้าหมายในแต่ละรอบคือการตอบคำถามให้ถูกต้องติดต่อกันเพื่อสะสมเงินรางวัลตามขั้น หากตอบคำถามผิดเงินรางวัลที่สะสมตามขั้นจะหายไป ก่อนการถามคำถามของผู้ดำเนินรายการผู้เข้าแข่งขันสามารถพูดคำว่า "เก็บ" ได้ (ภาษาอังกฤษ"Bank") ซึ่งจะทำให้เงินรางวัลตามขั้นที่สะสมถูกเก็บไว้เป็นเงินรางวัลรวมอย่างปลอดภัย และการสะสมเงินรางวัลก็จะเริ่มต้นขึ้นใหม่ เมื่อผู้ดำเนินรายการถามคำถามแก่ผู้เข้าแข่งขันแล้วผู้เข้าแข่งขันไม่สามารถตอบคำถามได้ หรือไม่ตอบคำถาม ก็จะถือว่าตอบคำถามผิด และเมื่อเวลาในการตอบคำถามของในแต่ละรอบหมดลงเงินรางวัลสะสมที่ไม่ได้ถูกเก็บก็จะหายไป

ในแต่ละรอบการแข่งขันผู้เล่นแต่ละท่านจะต้องลงคะแนนให้แก่ผู้เข้าแข่งขันท่านอื่นที่คิดว่าเป็น "จุดอ่อน" ผู้ที่ได้รับการลงคะแนนมากที่สุดจะถูกกำจัดออกไปจากเกม (กรณีคะแนนโหวตเสมอกันจะให้ผู้ที่แกร่งในแต่ละรอบเป็นผู้กำจัดออก) เมื่อมีผู้เข้าแข่งขันถูกกำจัดออกไป จะต้องสัมภาษณ์กับทีมงาน รวมทั้ง เวลาในการตอบคำถามในรอบต่อไปก็จะถูกลดลง 10 หรือ 15 วินาที ขึ้นอยู่กับแต่ละประเทศ

 การลงคะแนน 
เมื่อจบการถามคำถามในแต่ละรอบ ผู้เข้าแข่งขันจะต้องลงคะแนนให้ผู้เล่นที่พวกเขาคิดว่าเป็น "จุดอ่อน" ซึ่งผู้ที่เป็นจุดอ่อนอาจจะเข้าข่ายกรณีดังต่อไปนี้
 ไม่เคยตอบคำถามถูก
 ตอบผิดแล้วทำเงินรางวัลหายมากที่สุด
 ใช้เวลาในการตอบคำถามนานเกินไป
 ตอบคำถามผิดน้อยเกินไป

ในขณะลงคะแนนมีเพียงผู้ชมทางบ้านเท่านั้นที่ทราบผ่านทางผู้บรรยายว่าใครคือผู้ที่แกร่งที่สุด และใครคือจุดอ่อน โดยมาจากสถิติในการตอบคำถาม (ซึ่งในบ้างเทปจะให้คนดูในห้องส่งโหวตให้) ส่วนในขณะที่ผู้เข้าแข่งขันกำลังแข่งขันนั้นจะถูกกระตุ้นให้ไร้ความปราณีแก่ผู้เข้าแข่งขันท่านอื่น การลงคะแนนเป็นกลยุทธ์หนึ่งของผู้เล่นที่มีไหวพริบที่จะทำให้ตนชนะ และทำให้มีเงินรางวัลรวมมากที่สุด ระหว่างการลงคะแนนให้กับผู้เข้าแข่งขันที่เป็นจุดอ่อนผู้ดำเนินรายการจะถามผู้เข้าแข่งขันว่าเขาลงคะแนนให้ใคร และทำไมถึงลงคะแนนให้ผู้เข้าแข่งขันท่านนั้น  เมื่อถึงเวลาในการกำจัดผู้เข้าแข่งขันออก ผู้ดำเนินรายการจะกล่าวคำว่า "คุณคือจุดอ่อนของทีม เชิญค่ะ" () () () ()

 กลยุทธ์ในการแข่งขัน 
ผู้เล่นที่ตอบคำถามผิดบางครั้งอาจจะไม่ถูกเพ่งเล็ง นักวิเคราะห์แนะนำว่าการตอบคำถามถูกอย่างน้อยร้อยละ 60 จะเหมาะสมที่สุด ถ้าน้อยกว่านี้จะเสี่ยงต่อการถูกลงคะแนนให้ออกในสถานะจุดอ่อน เนื่องจากเงินรางวัลที่ผู้ชนะจะได้จะมาจากคำถามที่แต่ละคนตอบถูก ถ้าทำได้ดีมากกว่านั้นก็อาจจะถูกเพ่งเล็งจากผู้เข้าแข่งขันท่านอื่น โดยเกรงว่าผู้เข้าแข่งขันคนนั้นจะเป็นผู้ชนะ การวิเคราะห์ทางคณิตศาสตร์เกี่ยวกับเงินรางวัลรวม แนะนำให้ใช้วิธีเก็บเงินรางวัลหลาย ๆ วิธี โดยหากไม่เก็บเมื่อเงินรางวัลสะสมมากสุดก็เก็บเงินรางวัลสะสมในทุก ๆ คำถาม ส่วนมากกลุ่มผู้เข้าแข่งขันจะเก็บเงินรางวัลสะสมในทุก ๆ 3 - 4 คำถาม

 รอบสุดท้าย 
เมื่อเหลือผู้เข้าแข่งขัน 2 ท่าน พวกเขาจะต้องร่วมกันแข่งขันเกมในรอบสุดท้าย โดยจะมีกติกาเหมือนดังรอบก่อน ๆ มีเวลา 1 นาที 30 วินาที (90 วินาที) แต่ในรอบนี้เงินรางวัลที่สะสมได้เมื่อหมดรอบจะถูกเพิ่มเป็น 2 เท่าหรือ 3 เท่าก่อนที่จะถูกรวมเข้าไปในเงินรางวัลรวมเพื่อเป็นเงินรางวัลให้แก่ผู้ชนะเกม ในรอบนี้จะไม่มีผู้ที่ถูกกำจัดออก

 รอบตัวต่อตัว 
ในรอบนี้ผู้เข้าแข่งขัน 2 ท่านจะต้องตอบคำถามเป็นชุด คนละ 3-5 คำถาม ผู้ที่แกร่งที่สุดจากรอบที่แล้วจะได้เลือกว่าใครจะเป็นผู้ตอบคำถามก่อน ใครที่ตอบคำถูกมากที่สุดจะเป็นผู้ชนะ (ตอบคำถามถูกต้องสูงสุด 3 ข้อ) และจะกลับบ้านไปพร้อมเงินรางวัลทั้งหมดที่สะสมมา ส่วนผู้แพ้จะกลับบ้านมือเปล่าเช่นเดียวกับผู้เข้าแข่งขันอื่นที่ถูกกำจัดออก ในกรณีที่จำนวนข้อที่ผู้เข้าแข่งขันตอบถูกเสมอกันกับอีกคนหนึ่ง เกมจะเข้าสู่ช่วงต่อเวลา โดยผู้เข้าแข่งขันจะต้องตอบคำถามแบบข้อต่อข้อไปเรื่อย ๆ จนกว่าจะมีท่านใดท่านหนึ่งตอบถูกและอีกท่านตอบผิด

ในแต่ละตอน มีเงินรางวัลรวมมากที่สุด ซึ่งผู้ชนะได้รับเงินรางวัลสูงถึง 10,000 ปอนด์ และในตอนการแข่งขันของผู้มีชื่อเสียงเพื่อการกุศลมีเงินรางวัลสูงถึง 50,000 ปอนด์

 ความสำเร็จของรายการ 
ในสหราชอาณาจักร แอนน์ รอบินสัน (Anne Robinson) เป็นส่วนหนึ่งที่ทำให้รายการประสบความสำเร็จโดยในรายการกำจัดจุดอ่อนนี้เธอจะพูดจาเสียดสี แหน็บแนม และตำหนิ กลุ่มผู้เข้าแข่งขันที่ไม่สามารถทำเงินรางวัลสะสมได้ตามเป้าหมาย ซึ่งเป็นจุดขายของรายการ จนทำให้คำพูดที่กล่าวว่า "คุณคือจุดอ่อนที่สุดของทีม เชิญค่ะ" (อังกฤษ: You are the weakest link — goodbye!) เป็นคำพูดที่ติดปากผู้ชมอย่างรวดเร็ว (ผู้ที่คิดคำพูดนี้ขึ้นมาคือ Jeremy Paxman ผู้ดำเนินรายการ University Challenge) ผู้บรรยายในฉบับสหราชอาณาจักรคือ Jon Briggs


หลาย ๆ องค์ประกอบของรายการนี้มีแรงบันดาลใจมาจากรายการบิกบราเธอร์ และ Who Wants to Be a Millionaire? (เกมเศรษฐี) แต่รูปแบบของรายการนั้นค่อนข้างจะแปลกไปจากรายการอื่นอย่างชัดเจน กล่าวคือมีการเปิดฉากต่อสู้กันทางสีหน้า ท่าทางและวาจาของผู้เข้าแข่งขัน โดยใช้ผู้ดำเนินรายการเป็นตัวกระตุ้น ในบางประเทศรายการถูกสื่อต่าง ๆ วิพากษ์วิจารณ์อย่างหนัก แต่อย่างไรก็ตาม ในหลาย ๆ ประเทศ รายการนี้ก็ได้รับความนิยมเป็นอย่างมาก

 รายการภาษาต่าง ๆ ทั่วโลก 
Legend:
 ยังออกอากาศอยู่;
 ยกเลิกการออกอากาศแล้ว;

 ประเทศ  ชื่อ  ผู้ดำเนินรายการ  สถานีโทรทัศน์  เงินรางวัลสูงสุด  เวลาออกอากาศ โลกอาหรับ الحلقة الأضعف Rita Khoury Future Television US$16,000 2002 Weakest Link Cornelia Frances Seven Network A$100,000 2001–2002Zəif Bənd Kamila Babayeva Lider TV AZM9,000 2004–2006 Solmaz Süleymanlı 2012–2014 De Zwakste Schakel Goedele Liekens VTM 2,000,000BEF (49,578.705 €) 2001 El Rival Más Débil Catalina Pulido Canal 13 CL$40,000,000 2004 汰弱留强·智者为王 Chen Lu YuNanjing TVCN¥200,000Unknown智者为王 Shen Bing Xia Qing Nejslabší! Máte padáka! Zuzana Slaviková TV Nova Kč1,000,000 2002–2004Najslabija karika Nina ViolićHRT1kn 90,0002004–2010 Daniela Trbović Det Svageste Led Trine Gregorius DR1 KR200,000 2001–2002 Nõrgim Lüli Tuuli Roosma Kanal 2 KR500,000 2004Heikoin LenkkiKirsi SaloMTV3 €15,0002002–2005 €16,000 €18,000Le Maillon FaibleLaurence BoccoliniTF1 150,000F (22,867.3526 €)2001–2007 €20,000 €50,000 სუსტი რგოლი Nino Burduli Rustavi 2 ლ10,000 2005-2007Der Schwächste fliegt!Sonja ZietlowRTL Television DM50,000 (25,564.5941€)2001–2002 €50,000Ο Πιο Αδύναμος ΚρίκοςElena AkritaMEGA ₯5,000,000 (14,763.5143€)2001–2003 €15,000 一筆OUT消 เจิ้ง อวี้หลิง TVB Jade HK$3,000,000 2001–2002 A Leggyengébb LáncszemKrisztina MátéTV2 3,000,000 Ft2001–2004 Nincs Kegyelem 6,000,000 Ft Kamzor Kadii Kaun Neena Gupta Star Plus Rs.2,500,000 2002–2003 Weakest Link Eamon Dunphy TV3 €10,000 2001–2002החוליה החלשה Pnina DvorinChannel 10 ₪100,0002002–2004 Hana Laszlo ₪90,000 L'Anello Debole Enrico Papi Italia 1 €15,000 2001 ウィーケストリンク☆一人勝ちの法則 Shiro Ito Fuji Television JP¥16,000,000 2002 Најслаба алка Zivkica Gjurcinovska Alfa TV 420,000 MKD 2010–2011El Rival Más Debil Montserrat OntiverosTV AztecaMX$200,000 2003–2010 Lolita Cortés 2014-present Veriga Slaba Andrei Gheorghe Kanal 1   De Zwakste Schakel Chazia Mourali RTL 4 €10,000 2001–2004 Weakest Link Louise Wallace TV ONE NZ$20,000 2001–2002 Det Svakeste Ledd Anne Grosvold NRK KR200,000 2004Weakest Link Edu ManzanoIBCPHP1,000,0002001–2002 Allan K. Najsłabsze Ogniwo Kazimiera Szczuka TVN 27,000 zł 2004-2006O Elo Mais Fraco Julia PinheiroRTP1€10,0002002–2003 Luisa Castel-Branco Pedro Granger 2011–2012 Lanţul Slăbiciunilor Andrei Gheorghe ProTV lei50,000 2001Слабое Звено Mariya Kiselyova ORT 300,000 ₹400,000 ₹350,000 ₹1,000,000 ₹ (celebrity editions) 2001–2005 Nikolai Fomenko Channel 5 350,000 ₹ 2007–2008 Mariya Kiselyova Mir 320,000 ₹400,000 ₹ 2020– Najslabija Karika Sandra Lalatovic BKTV RSD3,000,000 2002 智者生存 Cui Lixin MediaCorp TV Channel 8 S$100,0002002-2003 Weakest Link Asha Gill MediaCorp TV Channel 5 S$1,000,000 Najšibkejši Člen Violeta Tomič RTVSLO 2,400,000 SIT  2005Weakest LinkFiona CoyneSABC3 R50,0002003–2008 R100,000El Rival Más Débil Nuria González TVE1€7,2002002–2004 Karmele Aranburu TVE2 Svagaste Länken Kajsa Ingemarsson TV4 100,000 kr 2011–2013Weakest Link 智者生存 Belle YuSTAR Chinese ChannelNT$400,0002002–2003 Tseng Yang Qing Weakest Link กำจัดจุดอ่อน กฤษติกา คงสมพงษ์ ช่อง 3 อ.ส.ม.ท. 1,000,000 บาท 2002–2003En Zayıf Halka Hülya Uğur Tanrıöver Show TV TL 0.1 trillion 2001–2002 Baybars Altuntaş TV8 ₺ 54,000 2015Weakest LinkAnne RobinsonBBC £10,000 (Daytime)2000–2012 2017– £50,000 (Primetime) Weakest Link Anne RobinsonNBCUS$1,000,000 2001–2002 Jane Lynch 2020–George GraySyndicated US$75,0002001–2003 US$100,000

 กำจัดจุดอ่อน (ไทย) 
รูปแบบภาษาไทย มีชื่อรายการว่า "กำจัดจุดอ่อน" เริ่มออกอากาศทาง สถานีวิทยุโทรทัศน์ไทยทีวีสีช่อง 3 เมื่อวันที่ 7 กุมภาพันธ์ พ.ศ. 2545 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) (ในชื่อ บางกอกการละคอน) ดำเนินรายการโดย ดร. กฤษติกา คงสมพงษ์ ในเวลา 22.20 น.- 23.20 น. ทุกคืนวันพฤหัสบดี รูปแบบรายการเป็นมีลักษณะแบบเดียวกันในหลายประเทศ (กติกาจะเหมือนกับของเวอร์ชันอเมริกา) จำนวนผู้เข้าแข่งขันมีทั้งหมด 8 ท่าน โดยมาจากการคัดเลือกจากทางบ้านเพื่อชิงเงินรางวัลสูงสุด 1,000,000 บาท

 รูปแบบการแข่งขัน 
 รอบที่ จำนวนผู้เข้าแข่งขัน ระยะเวลาที่ใช้ในการแข่งขัน 1 8 2 นาที 30 วินาที 2 7 2 นาที 20 วินาที 3 6 2 นาที 10 วินาที 4 5 2 นาที 5 4 1 นาที 50 วินาที 6 3 1 นาที 40 วินาที 7 2 (เงินรางวัล 2 เท่า) 1 นาที 30 วินาที

 ระดับเงินรางวัล 
 จำนวนคำถามที่ตอบถูกต้องติดต่อกัน เงินรางวัลสะสม 1 1,000 2 2,500 3 5,000 4 10,000 5 25,000 6 50,000 7 75,000 8 125,000

 การตอบรับและกระแสวิพากษ์วิจารณ์ 
รายการนี้ได้รับกระแสตอบรับในทางลบ เนื่องจากถูกวิพากษ์วิจารณ์โดยสื่อสิ่งพิมพ์ในประเทศไทยบางสำนักบางยี่ห้อ รวมไปถึงผู้ชมบางส่วนที่ไม่เข้าใจกฎกติกาการเล่นเกมของรายการ โดยการกล่าวหามีลักษณะไปในทำนองว่า "เป็นรายการที่สร้างขัดแย้ง แก่งแย่งชิงดีชิงเด่น ไม่เหมาะสมต่อศีลธรรม และวัฒนธรรมของไทย" จึงทำให้ถูกเฝ้าจับตาโดยสื่อของประเทศไทย เช่นเดียวกับในประเทศฮ่องกง จนกระทั่งเกิดเหตุการณ์ที่มีผู้เข้าแข่งขันตัดสินใจฆ่าตัวตายหลังจากที่บันทึกเทปรายการเสร็จ ทางรายการก็ได้ปรับลดความดุดันลงเพื่อไม่ให้เกิดกระแสวิพากษ์วิจารณ์ซ้ำอีก แต่การปรับเนื้อหาดังกล่าวทำให้ความนิยมของรายการลดลงไปเช่นเดียวกันอันเนื่องจากการตัดรูปแบบเอกลักษณ์และเสน่ห์ของรายการ จนกระทั่งวันพฤหัสบดีที่ 26 ธันวาคม พ.ศ. 2545 รายการ The Weakest Link กำจัดจุดอ่อน ได้ทำการออกอากาศเป็นตอนสุดท้ายและยุติการออกอากาศลงในที่สุดก่อน พ.ศ. 2546 โดยหลังจากนั้น ก็ได้มีการปรับเปลี่ยนรูปแบบรายการเกมโชว์ใหม่พร้อมทั้งเปลี่ยนชื่อเป็นรายการ Magic Box กล่องวิเศษ ซึ่งออกอากาศต่อจากรายการนี้ ในวันและเวลาเดียวกันเป็นครั้งแรกเมื่อวันที่ 2 มกราคม พ.ศ. 2546 โดยมีสรยุทธ สุทัศนะจินดา เป็นผู้ดำเนินรายการ

 สื่อต่าง ๆ ในไทย 
รายการกำจัดจุดอ่อนที่ฉายในประเทศไทยนั้นเป็นที่นิยม ต่อมาได้ถูกล้อเลียนในรูปแบบสื่อต่าง ๆ เช่น ตลก การ์ตูน รวมไปถึงเกมคอมพิวเตอร์ และในปัจจุบัน ถูกหยิบยกนำมาล้อเลียนอีกครั้งในรูปแบบสื่อออนไลน์ เช่น Youtube

 ภาคตลก 
สำหรับตลกกำจัดจุดอ่อนนั้นจะเป็นการแสดงตลกล้อเลียนรายการ ซึ่งมีการเปลี่ยนชื่อรายการเป็นชื่ออื่น ๆ เช่น
 The Weakest Link กำจัดจุดอ่อน (ไม่มีการเปลี่ยนชื่อรายการ)  (ก่อนบ่ายคลายเครียด) พิธีกร: ธงธง มกจ๊กและตี๋ ดอกสะเดา
 The Weakest Link กำจัดจุด...อ่อน ๆ (ตี 10) พิธีกร: เสนาลิง
 จุดอ่อนของตึกสาม (ละครซิทคอม ตึกสามเพดานสูง) พิธีกร: ดารณีนุช โพธิปิติ
 กำจัดใครก่อน พิธีกร: น้อย โพธิ์งาม
 เดอะชิเก้นลิงก์ กำจัดไก่อ่อน (สาระแนโชว์) พิธีกร: เปิ้ล นาคร
 เดอะวินตื้บลิงก์ กำจัดปัญญาอ่อน พิธีกร: อาคม ปรีดากุล (ค่อม ชวนชื่น) 
 เดอะโป๊กเกอร์ลิงก์ กำจัดวัยละอ่อน (ชิงร้อยชิงล้าน) พิธีกร: หม่ำ จ๊กมก 
 The Weakest Mom (5432 โชว์) พิธีกร: พุทธชาด พงศ์สุชาติ

 กำจัดตลกอ่อน 
เป็นรายการที่จัดโดยทีมงานของทางรายการกำจัดจุดอ่อนเอง โดยเป็นการแก้เผ็ดผู้เข้าแข่งขันที่ล้อเลียนรายการ โดยให้ผู้เข้าแข่งขันมาแข่งขันรายการ "กำจัดจุดอ่อน" ของจริง ซึ่งมีพิธีกรคือคุณกฤติกา คงสมพงษ์ ในรอบแรกนั้นพิธีกรจะถามเฉพาะคำถามที่ยากกว่าคำถามปกติที่ใช้ในการแข่งขันจริง ทำให้ผู้เข้าขันแต่ละคนถึงกับหน้าซีด แต่เมื่อจบการแข่งขันในรอบแรก ทางทีมงานจึงมาเฉลยว่าเป็นการแก้เผ็ดกับพิธีกรที่ล้อเลียนรายการ และให้เล่นเกมกันใหม่โดยไม่ใช้บรรยากาศแบบนี้ จึงได้มีการเล่นเกมใหม่โดยเปลี่ยนชื่อเป็น The Weakest Joker กำจัดตลกอ่อน ซึ่งมีแต่คำถามตลก ๆ และคำถามประหลาด ๆ โดยผลการแข่งขันปรากฏว่าผู้ที่ชนะและไม่ถูกกำจัดออกคือธงธง มกจ๊ก และในตอนท้ายทางรายการได้บริจาคเงินทั้งหมดหนึ่งแสนบาทแก่มูลนิธิการกุศล

 แหล่งข้อมูลอื่น 
 เว็บไซต์หลักฉบับสหราชอาณาจักร

หมวดหมู่:รายการโทรทัศน์ในอดีต